
**Príloha č.3**



**Zmluva o poskytovaní služieb č. ............../......**

uzavretá v súlade s ust. § 269 ods. 2 a nasl. zákona č. 513/1991 Zb. - Obchodný zákonník v znení neskorších predpisov

**Článok I.**

**Zmluvné strany**

1. **Objednávateľ:**

Názov: **Univerzita Pavla Jozefa Šafárika v Košiciach**

Sídlo: Šrobárova č. 2, 041 80 Košice

Štatutárny orgán: prof. RNDr. Pavol Sovák, CSc. – rektor

Fakulta: Fakulta: **Univerzita Pavla Jozefa Šafárika v Košiciach, Lekárska fakulta**

Zastúpená: Zastúpená: prof. MUDr. Danielom Pellom, PhD. - dekanom LF UPJŠ

IČO: 00 397 768

IČ DPH: SK2021157050

Zástupcovia na rokovanie

vo veciach zmluvných: Ing. Libuša Sabolová

JUDr. Monika Kajla

technických: Ľudmila Turčianska

Bankové spojenie: Štátna pokladnica

IBAN: SK73 8180 0000 0070 0007 8360

Tel. č.: 0917 764 344

E-mail: [ludmila.turcianska](mailto:ludmila.turcianska)@upjs.sk

(ďalej „objednávateľ")

**Poskytovateľ**

Obchodné meno:

Sídlo:

Štatutárny orgán:

IČO:

DIČ:

IČ DPH:

Bankové spojenie:

IBAN:

Tel. č.:

E-mail:

(ďalej len „poskytovateľ“)

(ďalej spoločne len „zmluvné strany“)

**Čl. II**

**Podklady pre uzavretie zmluvy**

Táto zmluva je uzatvorená ako výsledok zadávania zákazky s nízkou hodnotou postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom predmetu: **„Pozáručný servis výplňových konštrukcií budovy Teoretických ústavov UPJŠ LF v Košiciach.“**

**Čl. III**

**Právne predpisy**

Vzájomné vzťahy oboch zmluvných strán sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ďalšími všeobecne právne záväznými predpismi, ktoré upravujú oblasť predmetu tejto zmluvy.

**Čl. IV**

**Predmet zmluvy**

1. Predmetom tejto zmluvy je úprava práv a povinností poskytovateľa a objednávateľa pri zabezpečovaní pozáručného servisu výplňových konštrukciíbudovy Teoretických ústavov UPJŠ LF v Košiciach, nachádzajúcej sa na Triede SNP č. 1, vrátane opráv a dodania nevyhnutných náhradných dielov (ďalej len „služby“). Zoznam a špecifikácia výplňových konštrukcií, na ktoré sa služby vzťahujú, sú uvedené v Prílohe č. 1 tejto zmluvy (ďalej len „výplňové konštrukcie“). Opis servisných činností a  opráv výplňových konštrukcií a  iné náklady poskytované v rámci pozáručného servisu tvorí Prílohu č. 2 tejto zmluvy.

2. Poskytovateľ sa zaväzuje po dobu trvania tejto zmluvy poskytovať objednávateľovi služby na základe priebežných samostatných objednávok a objednávateľ sa zaväzuje uhradiť poskytovateľovi za poskytnuté a objednané služby cenu podľa čl. V tejto zmluvy.

1. Objednávateľ si vyhradzuje právo v prípade potreby doplniť Prílohu č. 1 o ďalšie okná, na ktoré sa bude poskytovanie služieb podľa tejto zmluvy vzťahovať (napr. ak v dôsledku uplynutia záručnej doby okien na objekte objednávateľa vznikne potreba dodatočne zabezpečiť ich pozáručný servis). V prípadoch podľa tohto odseku zmluvy sú zmluvné strany oprávnené upraviť túto zmluvu uzatvorením dodatku k zmluve. Po nadobudnutí platnosti a účinnosti sa dodatok stane nedeliteľnou súčasťou tejto zmluvy.

**Čl. V**

**Cena plnenia**

1. Cena za poskytnuté služby je stanovená dohodou strán dohody v súlade s ust. zák. č. 18/1996 Z.z. a v súlade s vyhl. Č. 87/1996 Z.z..
2. Cena za služby poskytnuté počas trvania tejto dohody neprekročí sumu ...............................€ bez DPH (slovom: ...................................€ bez DPH), čo je ............................€ s DPH (slovom:.................................€ s DPH) *(doplní objednávateľ).*

Táto suma zahŕňa všetky náklady spojené s plnením predmetu zmluvy, a to najmä cenu za poskytnutie jednotlivých služieb vrátane DPH, dopravných nákladov, nákladov spojených so zisťovaním vád, výmenou komponentov, odvozom a ekologickou likvidáciou nefunkčných komponentov, výmenou a montážou nových náhradných komponentov. Objednávateľ nie je povinný vyčerpať uvedenú sumu v celom rozsahu.

1. Strany dohody sa dohodli na cenách za poskytnuté služby nasledovne:

**............. €/hod./os.**, bez DPH počas pracovných dní, podľa skutočne odpracovaných hodín podpísaných oprávneným zástupcom objednávateľa v servisnom denníku, alebo na opravnom a montážnom liste.

1. Za riadnu pracovnú dobu sa považuje bežný pracovný týždeň t. j. päť pracovných dní v rozsahu 45 hodín. Riadna pracovná doba v týždni – pondelok až piatok je v čase od 7.00 do 16.00 hod.
2. Mimo pracovných dní uvedených v ods. 3. tohto článku je poskytovateľ oprávnený účtovať nasledovné hodinové sadzby vrátane príplatkov:

v dni pracovného voľna **................. €/hod./os.** bez DPH.

1. Dopravu servisným vozidlom poskytovateľa do a z miesta servisu bude poskytovateľ účtovať sadzbou **.....................€/výjazd** bez DPH (za jeden výjazd).
2. Odvoz a ekologickú likvidáciu nefunkčných komponentov (vrátane sklenených výplní) bude poskytovateľ účtovať sadzbou **.....................€/kg** bez DPH.
3. Cena nevyhnutných náhradných dielov dodaných v spojitosti s poskytnutím služieb podľa tejto zmluvy sa v každom jednotlivom prípade určí dohodou zmluvných strán, pričom za objednávateľa bude túto cenu vopred s poskytovateľom vecne odsúhlasovať zodpovedný zamestnanec objednávateľa a potvrdzovať svojím podpisom na výkaze servisných prác (na dodacom liste). Objednávateľ prioritne požaduje pri poskytovaní služieb dodanie nových originálnych náhradných dielov, použitie opotrebovaných náhradných dielov nie je dovolené. Pokiaľ je výroba spotrebného materiálu alebo náhradných dielov pre konkrétny typ výplňovej konštrukcie ukončená a nie je dostupný originálny komponent na opravu, resp. výmenu, môže poskytovateľ po odsúhlasení objednávateľom použiť aj neoriginálne náhradné diely a spotrebný materiál dostupné na trhu kompatibilné s touto výplňovou konštrukciou. Cenová ponuka musí obsahovať ponuku originálnych náhradných dielov a ponuku náhrad, v rámci ktorej má objednávateľ možnosť výberu dielov. Cena za originálne náhradné diely predstavuje cenu v zmysle cenníka od výrobcu so súvisiacimi nákladmi (čiastka súvisiacich nákladov nesmie presiahnuť 15 %). Cena za neoriginálne náhradné diely predstavuje cenu na trhu vrátane súvisiacich nákladov (max. do 15 %).
4. Výšku hodinovej zúčtovacej sadzby podľa tejto dohody sú strany dohody oprávnené zmeniť len v prípade:
   * 1. zmien ekonomických podmienok v národnom hospodárstve – napr.: devalvácia, inflácia, úprava regulovaných cien atď. a súčasne
     2. po vzájomnej dohode strán dohody, výsledkom ktorej je písomný dodatok k tejto dohode v zmysle čl. XI. ods. 3. písm. b) dohody.

**Článok VI.**

# PLATOBNÉ PODMIENKY

1. Objednávateľovi vzniká povinnosť na zaplatenie ceny po riadnom a včasnom poskytnutí objednaných služieb poskytovateľom, na základe vystavenej faktúry, ktorá musí byť v súlade s touto zmluvou a objednávkou vystavenou objednávateľom. Súčasťou faktúry musí byť výkaz servisných prác (dodací list), v ktorom bude uvedený rozpis skutočne poskytnutých služieb a vykonaných prác, vrátane uvedenia názvov použitých náhradných dielov, potvrdený podpisom povereného zástupcu objednávateľa a poskytovateľa. Objednávateľ a poskytovateľ sa zaväzujú vo všetkých písomnostiach (listoch, dodacích listoch, faktúrach, objednávkach, atď.) uvádzať číslo tejto zmluvy.
2. Poskytovateľ je povinný vystaviť a doručiť faktúru objednávateľovi do 7 dní odo dňa poskytnutia služieb objednaných samostatnou objednávkou.
3. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti objednávateľa pri uplatňovaní záväzkovo-právnych vzťahov, bude poskytovateľ povinný vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne objednávateľovi.
4. Lehota splatnosti faktúry je 30 dní odo dňa doručenia faktúry objednávateľovi.
5. Faktúra musí obsahovať všetky náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak poskytovateľ služby doručí objednávateľovi faktúru, ktorá je neúplná, nesprávna alebo ktorá neobsahuje všetky náležitosti daňového dokladu v zmysle platnej a účinnej právnej úpravy, je objednávateľ oprávnený takúto faktúru vrátiť na doplnenie, resp. na vystavenie novej faktúry. Nová 30 – dňová lehota splatnosti začne plynúť až po doručení opravenej, resp. novej vystavenej faktúry objednávateľovi.
6. Objednávateľ neposkytuje v súvislosti s plnením tejto zmluvy žiadny preddavok ani zálohovú platbu.
7. Objednávateľ nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet poskytovateľa zo strany jeho finančného ústavu.

**Čl. VII**

**Termín a podmienky plneniarvanie a nastane skôrený .............ené oznámenie o zanechaní**

1. Poskytovateľ sa zaväzuje poskytnúť služby, ktoré sú predmetom tejto zmluvy, na základe samostatnej písomnej objednávky objednávateľa, najneskôr do **.....** pracovných dní odo dňa prijatia písomnej objednávky objednávateľa, v pracovnom čase od 7:00 hod. do 16:00 hod.

1. Poskytovateľ sa zaväzuje poskytovať služby výlučne zamestnancami odborne spôsobilými na túto činnosť, rešpektujúc všetky platné a účinné právne normy.
2. Poskytovateľ je povinný dbať na dodržiavanie pracovnej disciplíny svojich zamestnancov a dodržiavať všetky zmluvné podmienky a zaistiť bezpečnosť a ochranu zdravia pri práci ako aj protipožiarnu ochranu.
3. Objednávateľ splnomocní na prevzatie poskytnutých služieb a podpis výkazu servisných prác (dodacieho listu) zodpovedných zamestnancov, uvedených v každej samostatnej objednávke.
4. Objednávateľ je povinný na základe tejto zmluvy poskytnúť poskytovateľovi služieb potrebnú súčinnosť, najmä umožniť vstup zamestnancom poskytovateľa do príslušného objektu objednávateľa, kde sa poskytnutie služieb vyžaduje.

**Čl. VIII**

**Zmluvné sankcie**

1. V prípade omeškania poskytovateľa so splnením dohodnutého termínu poskytnutia služieb podľa tejto zmluvy, objednávateľ je oprávnený požadovať od poskytovateľa zmluvnú pokutu vo výške 0,2 % z ceny poskytovaných služieb, ktorých sa omeškanie týka za každý aj začatý deň omeškania. Tým nie je dotknuté právo objednávateľa na náhradu škody v rozsahu prevyšujúcom zmluvnú pokutu.
2. V prípade omeškania poskytovateľa s odstránením vád poskytnutých služieb v termíne podľa čl. VII ods. 1 tejto zmluvy, je objednávateľ oprávnený požadovať od poskytovateľa zmluvnú pokutu vo výške 0,1 % z celkovej ceny podľa čl. V ods. 2 tejto zmluvy za každý aj začatý deň omeškania. Tým nie je dotknuté právo objednávateľa na náhradu škody v rozsahu prevyšujúcom zmluvnú pokutu.
3. V prípade omeškania objednávateľa s úhradou ceny za poskytnuté služby podľa tejto zmluvy, je poskytovateľ oprávnený uplatniť voči objednávateľovi úrok z omeškania vo výške 0,2 % z neuhradenej fakturovanej čiastky za každý aj začatý deň omeškania.

**Čl. IX**

**Zodpovednosť za vady**

1. Poskytovateľ sa zaväzuje, že poskytne služby za podmienok dohodnutých v tejto zmluve a v samostatnej objednávke.
2. Poskytovateľ sa zaväzuje poskytovať záruku
3. na všetky vykonané servisné práce a opravy v rozsahu 24 mesiacov odo dňa ich vykonania podľa výkazu servisných prác (dodacieho listu),
4. na náhradné komponenty použité pri poskytnutých službách, ktoré nemajú charakter spotrebného materiálu, podľa podmienok ich výrobcu.
5. Vady zjavné, kvalitatívne alebo množstevné, zistené pri prevzatí poskytnutých služieb bude objednávateľ reklamovať u poskytovateľa v lehote najneskôr do 3 pracovných dní písomnou reklamáciou.
6. Vady predmetu zmluvy neuvedené v ods. 2 tohto článku je objednávateľ povinný reklamovať písomnou reklamáciou okamžite po zistení vady na predmete zmluvy, najneskôr však do skončenia záručnej lehoty.
7. Reklamácie poskytnutých služieb budú zo strany poskytovateľa vybavené a vady na jeho náklady odstránené do siedmych pracovných dní od doručenia reklamácie poskytovateľovi, ak nebude zmluvnými stranami písomne dohodnuté inak.
8. Pri uznanej reklamácii poskytnutých služieb poskytovateľom počas záručnej doby podľa ods. 2 tohto článku zmluvy prestáva záručná doba plynúť odo dňa uplatnenia reklamácie a začína znova plynúť dňom prevzatia poskytnutých služieb v požadovanej kvalite.

**Čl. X**

**Odstúpenie od zmluvy a výpoveď**

1. Zmluvné strany môžu odstúpiť od tejto zmluvy z dôvodov upravených príslušnými platnými právnymi predpismi a z dôvodov uvedených v tejto zmluve. Na odstúpenie od tejto zmluvy sa vyžaduje písomná forma. Odstúpenie nadobúda účinnosť dňom doručenia odstúpenia druhej zmluvnej strane.

2. Ktorákoľvek zo zmluvných strán je oprávnená odstúpiť od tejto zmluvy pri podstatnom porušení zmluvnej povinnosti druhou zmluvnou stranou a požadovať náhradu škody, ktorá jej vinou vznikla. Odstúpenie od tejto zmluvy odstupujúca strana oznámi druhej bez zbytočného odkladu po tom, ako sa o podstatnom porušení zmluvy dozvedela.

3. Podstatným porušením zmluvnej povinnosti poskytovateľa je:

1. nerešpektovanie niektorej z dohodnutých podmienok pre plnenie tejto zmluvy aj napriek predchádzajúcemu písomnému upozorneniu objednávateľa,
2. omeškanie poskytovateľa s poskytnutím služieb v dohodnutom termíne o viac ako 15 kalendárnych dní,
3. neodstránenie reklamovanej vady v dohodnutej lehote,
4. strata oprávnenia poskytovať služby podľa tejto zmluvy,
5. porušenie povinnosti za podmienok uvedených v ust. § 345 ods. 2 Obchodného zákonníka.

4. Podstatným porušením zmluvnej povinnosti objednávateľa je:

a) neposkytnutie súčinnosti objednávateľovi ani v dodatočnej primeranej lehote, ktorú si poskytovateľ vyžiadal od objednávateľa písomne,

b) ak je objednávateľ v omeškaní s úhradou fakturovanej ceny za predmet zmluvy o viac ako 30 kalendárnych dní.

1. Objednávateľ je oprávnený odstúpiť od tejto zmluvy aj v prípade, ak sa voči poskytovateľovi vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči poskytovateľovi vyrovnávacie konanie alebo poskytovateľ vstúpil do likvidácie.
2. Túto zmluvu je možné vypovedať ktoroukoľvek zmluvnou stranou písomnou výpoveďou bez udania dôvodu. Výpovedná doba je tri mesiace a začína plynúť od 1. dňa mesiaca nasledujúceho po doručení výpovede.
3. Podmienky a dôvody pre odstúpenie sa vzťahujú aj na odstúpenie od samostatnej objednávky, ktorá bola vystavená objednávateľom a prijatá poskytovateľom na základe tejto zmluvy.

**Čl. XI**

**Zmena zmluvy**

1. Túto zmluvu je možné počas jej trvania zmeniť iba vzostupne číslovanými písomnými dodatkami, ktoré sa po podpísaní zmluvnými stranami a nadobudnutí účinnosti stávajú jej nedeliteľnou súčasťou, ak tieto nebudú v rozpore s ust. § 18 zákona o verejnom obstarávaní.
2. Túto zmluvu je možné počas jej trvania zmeniť bez nového verejného obstarávania dodatkom k tejto zmluve, avšak maximálne do 10 % hodnoty pôvodnej zmluvnej ceny uvedenej v čl. V ods. 2 tejto zmluvy.
3. Túto zmluvu je objednávateľ oprávnený zmeniť vo forme písomného dodatku k tejto zmluve počas jej trvania v nasledovných prípadoch, ak:
4. nastane potreba realizácie doplňujúcich služieb, ktoré sú nevyhnutné pre splnenie predmetu zmluvy, avšak nie sú zahrnuté v tejto zmluve, nakoľko ich poskytuje pôvodný poskytovateľ a zmena poskytovateľa nie je možná z ekonomických alebo technických dôvodov, pričom ide najmä o požiadavku vzájomnej zameniteľnosti alebo interoperability s existujúcimi službami a spôsobí objednávateľovi významné ťažkosti alebo podstatnú duplicitu nákladov, pričom hodnota všetkých oprávnených zmien nepresiahne 50 % hodnoty pôvodnej zmluvy podľa čl. V ods. 2 tejto zmluvy,
5. potreba zmeny zmluvy vyplynie z okolností, ktoré objednávateľ nemohol pri vynaložení náležitej starostlivosti predvídať,
6. v prípade vzniku skutočností definovaných ako vyššia moc alebo nepredvídaných prekážok zo strany objednávateľa,
7. nastane potreba vykonať formálne alebo administratívne zmeny zmluvy (napr. zmena v osobe štatutárneho orgánu, sídla, zmena čísla bankového účtu a pod.),
8. ak je to uvedené v niektorom ustanovení tejto zmluvy.
9. Zmluvné strany sú oprávnené dodatkom predĺžiť dobu trvania tejto zmluvy v prípade, ak počas pôvodne dohodnutej doby trvania tejto zmluvy nedôjde k vyčerpaniu celkovej zmluvnej ceny podľa čl. V ods. 2 tejto zmluvy v celom rozsahu.

**Čl. XI**

**Doručovanie**

1. Každá správa, súhlas, schválenie alebo rozhodnutie, ktoré sa požadujú na základe tejto zmluvy, sa vyhotovia v písomnej podobe.
2. Písomnosti týkajúce sa tejto zmluvy sú zmluvné strany oprávnené odosielať a prijímať elektronickými prostriedkami prostredníctvom elektronickej pošty (e-mailu), ak v tejto zmluve nie je uvedené inak. Na tento účel sú zmluvné strany povinné využívať e-mailové adresy uvedené v tejto zmluve alebo v samostatnej objednávke.
3. Všetky písomnosti týkajúce sa platnosti alebo účinnosti zmluvy, jej zániku alebo zmeny musia byť doručované výhradne poštou ako doporučená zásielka alebo osobne.
4. Zmluvné strany sa dohodli, že akékoľvek písomnosti vyplývajúce z právneho vzťahu založeného touto zmluvou sa budú považovať za doručené aj v prípade, ak sa doporučená zásielka adresovaná na adresu sídla druhej zmluvnej strany vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola odosielateľovi listová zásielka vrátená, i keď sa adresát o tom nedozvedel.
5. Akákoľvek písomnosť doručovaná zmluvnou stranou v súvislosti s touto zmluvou prostredníctvom elektronickej pošty (e-mailu) sa považuje za doručenú druhej zmluvnej strane dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený.

**Čl. XII**

**Záverečné ustanovenia**

1. Táto zmluva sa uzatvára na dobu určitú a to na obdobie 48 mesiacov odo dňa nadobudnutia účinnosti tejto zmluvy, resp. do vyčerpania finančného limitu v zmysle čl. V ods. 2 tejto zmluvy, podľa toho, ktorá zo skutočností nastane skôr.
2. Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv Úradu vlády Slovenskej republiky. Zverejnenie zmluvy podľa predchádzajúcej vety sa nepovažuje za porušenie ani ohrozenie obchodného tajomstva a prípadné informácie označené v tejto zmluve ako dôverné sa v zmysle ust. § 271 ods. 2 Obchodného zákonníka nepovažujú za dôverné.
3. Táto zmluva je vyhotovená v štyroch rovnopisoch, z ktorých poskytovateľ dostane jeden rovnopis a objednávateľ tri rovnopisy.
4. Táto zmluva nadobúda platnosť dňom jej podpísania obomi zmluvnými stranami a účinnosť odo dňa nasledujúceho po dni jej zverejnenia v Centrálnom registri zmlúv Úradu vlády Slovenskej republiky.
5. Zmluvné strany si zmluvu riadne prečítali, jej obsahu porozumeli a na znak súhlasu ju potvrdzujú svojimi vlastnoručnými podpismi.
6. Neoddeliteľnou súčasťou tejto zmluvy sú:

a) Príloha č. 1 – Zoznam a špecifikácia konštrukčných výplní

b) Príloha č. 2 – Opis servisných činností, opráv a iné náklady

V ..............................., dňa ..................... 2021 Košiciach, dňa ............................2021

Za poskytovateľa: Za objednávateľa:

........................................................... .................................................................

prof. MUDr. Daniel Pella, PhD.

dekan UPJŠ LF v Košiciach

Príloha č. 1

**Zoznam a množstvo konštrukčných výplní**

|  |  |  |  |
| --- | --- | --- | --- |
| **Typ konštrukčných výplní** | **Množstvo** (kusy) | | |
| Typ okna 1 : Okno dvojkrídlové, rozmer 2700x1800mm, 1x otváravé, 1 x otváravo-sklopné | 382 | | |
| Typ okna 2 : Okno jednokrídlové, rozmer 1200x1200mm, 1x otváravé, 1 x otváravo-sklopné | 61 | | |
| Typ okna 4 : Okno dvojkrídlové, rozmer 2400x600mm, 2x otváravo-sklopné | 4 | | |
| Typ okna 6 : Okno dvojkrídlové, rozmer 2700x1220mm, 1x otváravé, 1 x otváravo-sklopné | 18 | | |
| Typ okna 8 : Okno jednokrídlové, rozmer 1650x700mm, 1 x sklopné | 9 | | |
| Typ okna 9 : Okno jednokrídlové, rozmer 1650x800mm, 1x sklopné | 20 | | |
| Typ okna 11 : Okno trojkrídlové, rozmer 4050x1800mm, 2x otváravé, 1 x otváravo-sklopné | 8 | | |
| Typ dverí 3 : Dvere dvojkrídlové, rozmer 1550x2450mm | 1 | | |
| Typ dverí 5 : Dvere jednokrídlové, rozmer 800x1600mm | 1 | | |
| Typ dverí 7 : Dvere jednokrídlové, rozmer 1840x2450mm | 4 | | |
| Typ dverí 10 : Dvere jednokrídlové, rozmer 700x2020mm | 4 | | |
| Typ dverí 12 : Dvere jednokrídlové, rozmer 700x1600mm | 1 | | |
| Typ dverí 13 : Dvere jednokrídlové, rozmer 900x1970mm | 1 | | |
| Špecifikácia materiálov výplňových konštrukcií, tesnení a kovaní: | | |  | |
| 1. hliníkový profil systém SUPERIAL | |  |  | |
| 2.  tesnenie centrálne a akustické z EPDM | |  |  | |
| 3. kľučky dverné a okenné sú vyrobené z hliníkovej zliatiny AlMg3 | | |  | |
| 4. pánty sú zo zliatiny AlMgSi 0.5 F22, z galvanizovanej ocele alebo hliníkovej zliatiny AlMg3 | | | | |

Príloha č. 2

**Opis servisných činností a opráv výplňových konštrukcií a iné náklady**

Činnosti vykonávané v rámci pozáručného servisu:

* kontrola funkčnosti
* zisťovanie vád
* premazanie kovania a tesnenia
* centrovanie kovania

Činnosti vykonávané v rámci opráv:

* výmena poškodených komponentov
* výmena poškodených sklenených výplní
* montáž nových náhradných komponentov

Iné náklady:

* Odvoz a ekologická likvidácia nefunkčných komponentov (vrátane sklenených výplní)